Παγκόσμιο Πρωτάθλημα Στίβου Ενόπλων 1955

Το Παγκόσμιο Πρωτάθλημα Στίβου Ενόπλων 1955 ή Διεθνείς Αγώνες Στίβου Ενόπλων Δυνάμεων, ήταν η 10η διοργάνωση του Παγκοσμίου Πρωταθλήματος Στίβου Ενόπλων, που διεξήχθη υπό την εποπτεία του Διεθνούς Συμβουλίου Στρατιωτικού Αθλητισμού (CISM) και της Ανωτάτης Συντονιστικής Επιτροπής Αθλητισμού των Ελληνικών Ενόπλων Δυνάμεων. Η διοργάνωση πραγματοποιήθηκε στο Παναθηναϊκό Στάδιο, στην Αθήνα μεταξύ 31 Ιουλίου και 4 Αυγούστου του 1955. Το αγώνισμα της σφυροβολίας διεξήχθη στο γυμναστήριο του Εθνικού Γ.Σ..

Στο πρωτάθλημα διεξήχθησαν 19 αγωνίσματα και έλαβαν μέρος περίπου 200 άνδρες αθλητές από 12 χώρες-μέλη του ΣΙΣΜ. Η διοργάνωση ανατέθηκε στην Ελλάδα στο συνέδριο του Διεθνούς Συμβουλίου στη Νίκαια το 1954. Η Ελληνική Ομάδα συμμετείχε για 4η συνεχόμενη φορά στους αγώνες.

Στην τελετή έναρξης και λήξης παρέστησαν ο βασιλιάς Παύλος, ο διάδοχος Κωνσταντίνος, ο αντιπρόεδρος της κυβέρνησης Παναγιώτης Κανελλόπουλος, ο υπουργός προεδρίας της κυβέρνησης Γεώργιος Ράλλης, ο δήμαρχος Αθηναίων Παυσανίας Κατσώτας και πλήθος από πολιτειακούς, κυβερνητικούς, στρατιωτικούς και αθλητικούς παράγοντες. Η προσέλευση των θεατών ήταν μεγαλύτερη από 120.000 τις τρείς ημέρες και τα εισιτήρια των αγώνων κόστιζαν 15 και 8 δρχ.

Στον πίνακα των μεταλλίων στην πρώτη θέση κυριάρχησαν οι Ηνωμένες Πολιτείες με 9 χρυσά μετάλλια και 19 συνολικά. Η Ελλάδα κέρδισε τη δεύτερη θέση με 2 χρυσά μετάλλια και 17 συνολικά. Την τρίτη θέση κατέκτησε η Γαλλία με 2 χρυσά μετάλλια και 5 συνολικά. Στην ανεπίσημη βαθμολογία που δημοσιεύθηκε η ομάδα των Ηνωμένων Πολιτειών αναδείχθηκε πρωταθλήτρια με 129 βαθμούς. Τη δεύτερη θέση κατέλαβε η Ελλάδα με 112.3 βαθμούς και την τρίτη η Γαλλία με 38 βαθμούς.

Στη διοργάνωση καταρρίφθηκαν 3 ρεκόρ πρωταθλήματος και 3 εθνικά ρεκόρ.

Πρόγραμμα αγωνισμάτων 
Το πρόγραμμα των αγώνων ήταν:

 Κυριακή 31 Ιουλίου
8:30 μ.μ. – 9:05 μ.μ.: εορτή – παρέλαση
9:10 μ.μ.: 400 μέτρα (προκριματικός και ημιτελικός), ακοντισμός (τελικός)
9:25 μ.μ.: 110 μέτρα εμπόδια (προκριματικός)
9:35 μ.μ.: 4 × 100 μέτρα σκυταλοδρομία (προκριματικός)
9:50 μ.μ.: 5000 μέτρα (τελικός)
10:00 μ.μ.: άλμα εις μήκος (τελικός)
10:30 μ.μ.: 110 μέτρα εμπόδια (τελικός)
10:45 μ.μ.: 4 × 100 μέτρα σκυταλοδρομία (τελικός)

 Τρίτη 2 Αυγούστου
6:00 μ.μ.: σφυροβολία (τελικός) – γυμναστήριο Εθνικού Γ.Σ.
8:30 μ.μ.: άλμα εις ύψος (τελικός)
8:45 μ.μ.: 400 μέτρα εμπόδια (προκριματικός)
9:10 μ.μ.: 1500 μέτρα (τελικός)
9:20 μ.μ.: δισκοβολία (τελικός)
10:15 μ.μ.: 4 × 400 μέτρα σκυταλοδρομία (προκριματικός)
100 μέτρα (προκριματικός, ημιτελικός και τελικός)
400 μέτρα (τελικός)

 Τετάρτη 3 Αυγούστου
200 μέτρα (προκριματικός και ημιτελικός)
800 μέτρα (προκριματικός)

 Πέμπτη 4 Αυγούστου
8:30 μ.μ.: άλμα επί κοντώ (τελικός)
8:45 μ.μ.: 800 μέτρα (τελικός), σφαιροβολία (τελικός)
9:10 μ.μ.: 400 μέτρα εμπόδια (τελικός)
9:25 μ.μ.: 3000 μέτρα στιπλ (τελικός), άλμα εις τριπλούν (τελικός)
10:25 μ.μ.: 4 × 400 μέτρα σκυταλοδρομία (τελικός)
200 μέτρα (τελικός)

Αποτελέσματα 
1953 | 1954 | 1955 | 1956 | 1957

Στατιστικά

Πίνακας μεταλλίων

Βαθμολογία 
Η ανεπίσημη βαθμολογία που δημοσιεύθηκε ήταν:

Μετέχουσες χώρες 
Στο πρωτάθλημα αγωνίστηκαν περίπου 200 άνδρες αθλητές από 12 χώρες-μέλη του Διεθνούς Συμβουλίου Στρατιωτικού Αθλητισμού (CISM).

Παραπομπές 

Παγκόσμιο Πρωτάθλημα Στίβου Ενόπλων 1955
1955
Διοργανώσεις στίβου στην Αθήνα
Στίβος το 1955